Hutan Simpanan Bukit Timah

Hutan Simpanan Bukit Timah (Inggeris: Bukit Timah Nature Reserve) merupakan kawasan simpanan semula jadi seluas  yang terletak di lereng Bukit Timah, di tengah-tengah negara Singapura. Hutan ini berada kira-kira  dari daerah perniagaan pusat, Downtown Core. 

Walaupun hutan ini mempunyai ukuran yang kecil, ia dianggap salah satu kawasan semula jadi yang paling produktif. Alfred Russel Wallace, ahli alamiah British juga berfikiran sedemikian. Bersama-sama dengan Hutan Simpanan Kawasan Tadahan Air Tengah, dua kawasan ini menempatkan 840 spesies tumbuhan berbunga dan 500 spesies haiwan. Hari ini, ia salah satu kawasan hutan hujan utama yang masih wujud di Singapura. Hutan simpanan ini secara rasminya diisytiharkan sebagai sebahagian daripada Taman Warisan ASEAN pada 18 Oktober 2011.

Hidupan liar 

Flora
Beberapa jenis pokok umum yang terdapat di sini ialah rotan, ara dan mahang. Pokok belinjau (Gnetum gnemon) tumbuh di pusat tumpuan pengunjung. 18 spesies dipterokarpa berbeza hidup di rizab ini, termasuk seraya (Shorea curtisii) dan Dipterocarpus caudatus. Palas (Licuala ferruginea), jejulung (Agrostistachys longifolia), rotan duri dan pakis turut ditemukan. Spesies pakis termasuk pakis tanduk rusa (Platycerium coronarium) dan paku langsuyar (Asplenium nidus). Kulampair dan kulat seperti kulat para pun ada.

Fauna

Serangga dan araknid
Fauna lain yang terdapat di rizab ini termasuk gonggok, lebah kayu, dan berbagai jenis burung, serangga dan lelabah. Spesies serangga umum termasuk reriang dan semut temenggung (Camponotus gigas). Spesies lelabah umum pula termasuk labah-labah belitung (Nephila pilipes) dan labah-labah pangkah (Argiope mangal).

Arthropod
Ketam air tawar Singapura (Johora singaporensis) asli di Bukit Timah.

Reptilia
Reptilia di rizab ini termasuk sawa batik (Python reticulatus), sawa burung (Chrysopelea paradisi) dan mengkarung matahari biasa (Eutropis multifasciata).

Mamalia
Kera (Macaca fascicularis), sejenis monyet, umum ditemukan di rizab ini. Monyet ini masuk ke kawasan taman dan sangat banyak sehingga pertemuannya dengan manusia dikhuatiri boleh mengubah kelakuan mereka. Pengunjung dilarang memberi makan dan disarankan untuk tidak menatap, menyeringai mahupun mengganggu atau mengancam monyet ini. Monyet tersebut bukan satu-satunya mamalia di taman ini.  Mamalia lain termasuk tenggiling Sunda (Manis javanica), kubung Sunda (Galeopterus variegatus), tupai pinang (Callosciurus notatus) dan tupai cerlih (Sundasciurus tenuis). Kubung yang bersifat nokturnal terkadang dilihat berpaut pada pokok di siang hari. Bukit Timah satu-satunya tempat di Singapura yang ada tupai terbang pipi merah (Hylopetes spadiceus).

Lutung cenekah Johor (Presbytis femoralis) pernah ditemukan di Bukit Timah namun individu terakhir dari populasi di Bukit Timah mati pada 1987. Pemerintah berharap Eco-Link@BKE dapat membantu lutung cenekah Johor mendiami kembali Bukit Timah dari Kawasan Tadahan Air Tengah setelah pokok matang.

Burung
Cecawi anting-anting besar (Dicrurus paradiseus) adalah salah satu burung yang paling umum di Bukit Timah. Cecawi ini biasa mengikut monyet masuk ke hutan dan memakan serangga yang muncul disebabkan tingkah monyet tersebut. Spesies burung lain termasuk murai gajah biasa (Irena puella), takur ubun merah (Megalaima rafflesii) dan punai tanah biasa (Chalcophaps indica). Bukit Timah juga satu daripada dua tempat di Singapura yang ada takur ubun merah, selain Hutan Simpanan Kawasan Tadahan Air Tengah. Rizab ini, bersama Hutan Simpanan Kawasan Tadahan Air Tengah yang bersebelahan, telah dikenal pasti oleh BirdLife International sebagai Central Forest Important Bird Area (IBA) kerana menyokong populasi terancam barau-barau raya dan sambar hutan Cina.

 Rujukan 

 Pautan luar 
 Hutan Simpanan Bukit Timah
 Infopedia, Hutan Simpanan Bukit Timah (Lembaga Perpustakaan Negara)
 Pusat Biokepelbagaian Negara Singapura

Kategori:Kawasan simpanan semulajadi di Singapura
Kategori:Taman warisan Persatuan Negara-negara Asia Tenggara